Dolores Blanca Morenas Aydillo

Dolores Blanca Morenas Aydillo (Villafranca delos Barrus, 1937 - Badajós, 1998) hue una biólaga, catedrática i política estremeña.

 Biografía 
Licenciá en biología, hue catedrática en centrus d'enseñanças medias i endespués nel campus de Badajós dela Nuversidá d'Estremaúra. Nel ámbitu políticu, Hue elegía deputá al Congressu español en 1977, enas primeras elecionis democráticas tras la ditadura franquista drentu delas listas de Unión de Centro Democrático (UCD) pola circuscrición de Badajós , renovandu el escañu en 1979. Entri 1977 i 1978, hue sudirectora general d'Estudius del ministeriu d'Educación i Cencia, i comu palramentaria, amás de sel una las 27 mugeris que hormarun parti dela Legislatura Constituyenti, hue vicepresidenta primera dela Comisión d'Endustria i Energía (1977-1979) i dela Comisión d'Educación (1978-1981). Hormó parti dela Assambrea de Palramentarius qu'eniciarun el procesu autonómicu estremeñu i participó comu consejera d'Endustria i Energía i vicepresidenta d'asuntus legislativus ena Junta Regional d'Estremaúra, nombri que recebió el órganu ejecutivu ena fasi preautonómica, alogu llamau Junta d'Estremaúra.

 Referencias 

Morenas Aydillo, Dolores Blanca